
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 5.9/Β3/1576, 6778 π.ε. (1) 


Τρόπος υπολογισμού του βαθμού του πτυχίου φοιτητών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 25 και 43 του Ν. 1268/82 (ΦΕΚ 87 
Α’) και του άρθρου 4 παρ. 3 του Ν. 1674/86 (ΦΕΚ 203 Α'), 

2. Τα αριθ. Α. 3735/27.3.92 και Α. 1213/14.11.91 έγγραφα του 
Δημοκριτείου Πανεπιστημίου Θράκης, αποφασίζουμε: 

Αναστέλλουμε για το ακαδ. έτος 1991-92 και για τους φοιτητές των 
Τμημάτων Πολιτικών Μηχανικών και Ηλεκτρολόγων Μηχανικών της 
Πολυτεχνικής Σχολής του Δημοκριτείου Πανεπιστημίου Θράκης τις 
ρυθμίσεις της αριθ. Φ. 141/Β3/2166/87 (ΦΕΚ 308 Β’) υπουργικής 
απόφασης και της συμπληρωματικής της αριθ. Φ. 141/Β3/2457/88 
(ΦΕΚ 802 Β') όμοιας απόφασης. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 9 Ιουνίου 1992 

Ο ΥΠΟΥΡΓΟΣ 

Γ. ΣΟΥΦΛΙΑΣ 


Αριθ. Α4/311 


♦ 


Μετονομασία Σχολείου. 


( 2 ) 


Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 


Έχοντας υπόψη: 

1. Τις διατάξεις του αρ. 5 παρ. 6 του Ν. 1566/85, για τη δομή και 
λειτουργία της Πρωτοβάθμιας και Δευτεροβάθμιας Εκπ/σης, κλπ. 
(ΦΕΚ 167 Α’). 

2. Το Π.Δ. 445/89 (ΦΕΚ 194 τ. Α’) για την ίδρυση ημερησίων, 
εσπερινών και μουσικών γυμνασίων, κλπ. 

3. Το αρ. 4079/17.7.91 έγγραφο της Δ/νσης Β/θμιας Εκπ/σης 
Ιωαννίνων και το 1 /89 πρακτικό του οικείου Νομαρχιακού Συμβου¬ 
λίου. 

4. Το γεγονός ότι το μουσικό γυμνάσιο από παραδρομή ιδρύθηκε στο 
Δήμο Ιωαννίνων ενώ έχει έδρα την Κοινότητα Δολιανών. 

5. Την αριθμ. Δ4/157/1989 υπουργική απόφαση, με την οποία συ¬ 
μπληρώθηκε η Δ4/701/86 όμοια (ΦΕΚ 226 τ. Β/89 και 660 τ. 
Β/86) οιντίστοιχα. 

6. Την αριθ. Η/2871/90 κοινή απόφαση του Πρωθυπουργού και 
του Υπουργού Εθνικής Παιδείας και Θρησκευμάτων για τη μεταβίβαση 
αρμοδιοτήτων, αποφασίζουμε: 

Μετονομάζουμε από το σχολικό έτος 1992-93 το μουσικό γυμνάσιο 
Ιωαννίνων αρμοδιότητας της Δ/νσης Β/θμιας Εκπαίδευσης, σε μου¬ 
σικό γυμνάσιο Δολιανών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Ιουνίου 1992 

*0 ΥΦΥΠΟΥΡΓΟΣ 

Β. ΜΠΕΚΙΡΗΣ 


♦ 


Αριθ. Φ.121/Β3/2650 (3) 

Συμπληρωματική απόφαση Κοστολόγησης των δωρεάν διατιθέμενων 
συγγραμμάτων στους φοιτητές των Α.Ε.Ι. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν.Δ. 95/1969 «Περί δωρεάν διαθέσεως παρά του Κράτους 
στους φοιτητές και σπουδαστές των Α.Ε.Ι. των δια την διδασκαλίαν 
αναγκαιούντων συγγραμμάτων, που τροποποιήθηκε και συμπληρώ¬ 
θηκε μεταγενέστερα από το Ν.Δ. 605/1970. 

2. Τις διατάξεις των παραγράφων 2 και 3 του άρθρου 23 του Ν. 
1268/82 (ΦΕΚ 87/82 τ. Α’) Για τη δομή και λειτουργία των Α.Ε.Ι. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Τις διατάξεις της αριθ. Φ. 141/Β3/1402/1984 (ΦΕΚ 159/ 
20.3.84 τ. Β') υπουργικής απόφασης για την έκδοση και διακίνηση των 
διδακτικών βιβλίων των Α.Ε.Ι., όπως αυτή τροποποιήθηκε μεταγενέ¬ 
στερα και ισχύει σήμερα. 

4. Την αριθμ. Η.4885/18.7.90 (ΦΕΚ 440/18.7.90 τ.Β’) από¬ 
φαση του Υπουργού Εθνικής Παιδείας και θρησκευμάτων «Περί μετα¬ 
βίβασης δικαιώματος υπογραφής «με εντολή Υπουργού» στους Γενι¬ 
κούς Γραμματείς, Ειδικούς Γραμματείς και τους Προϊσταμένους των 


Διευθύνσεων και των Τμημάτων της Κ.Υ. του ΥΠ.Ε.Π.Θ. 

5. Έχοντας υπόψη και το 601/92 πρακτικό της αρμόδιας Επιτρο¬ 
πής Κοστολόγησης Πανεπιστημιακών συγγραμμάτων, αποφασί¬ 
ζουμε: 

Α) Τροποποιούμε τις κατωτέρω Υπουργικές Αποφάσεις μόνο ως 
προς την τιμή κοστολόγησης για το ακαδημαϊκό έτος 1991-92 συγ¬ 
γραμμάτων τα οποία ανακοστολογήθηκαν για το προαναφερθέν ακαδ, 
έτος ως εξής: 


Συγγραφέας 


Τίτλος συγγράμματος 


Τμήμα ή Σχολή που διανέμεται 


Τιμή κατ’ 
αντίτυπο 


1991 - 1992 


1) Τις Β3/27/3.1.1992 (ΦΕΚ 44/Β/30.1.1992) και Β3/1726/28.4.1992 (ΦΕΚ 313/Β/8.5.1992) Υπουργικές Αποφάσεις κοστολόγησης και ανακοστο¬ 
λόγησης αντίστοιχα 

«Ιστορία της Ελληνικής Παιδικής Λογοτε- Από την τιμή των 1.000 δρχ. 

χνίας» κατ’ αντίτυπο της αρχικής κοστολόγησης και την τιμή των 1.200 

δρχ. κατ’ αντίτυπο της πρώτης ανακοστολόγησης στην τιμή των 
1.300 δρχ. κατ’ αντίτυπο. 


2) Τη Β3/755/13.2.1992 (ΦΕΚ 204/Β/24.3.1992) 

«α) Παραδόσεις Γενικής Πολιτειολογίας 

β) Η Πολιτική Ηγεσία 

γ) Ελίτ και Κοινωνία 


Από την τιμή των 600 δρχ. κατ’ αντίτυπο της αρχικής κοστολόγη¬ 
σης στην τιμή των 800 δρχ. κατ’ αντίτυπο. 

Από την τιμή των 1.750 δρχ. κατ’ αντίτυπο της αρχικής κοστολό¬ 
γησης στην τιμή των 1.800 δρχ. κατ’ αντίτυπο. 

Από την τιμή των 300 δρχ. κατ’ αντίτυπο της αρχικής κοστολόγη¬ 
σης στην τιμή των 400 δρχ. κατ’ αντίτυπο. 


3) Τη Β3/7459/3.4.1992 (ΦΕΚ 298/Β/5.5.1992) 

α) «Ο Άνθρωπος και το Παιχνίδι» (ΗΟΜΟ - 
ΕυϋΕΝδ) 

4) Τη Β3/171/14.4.1992 (ΦΕΚ 299/Β/5.5.1992) ως προς τα εξής: 

Α) Ως προς την τιμή και Β) ως προς λέξη του τίτλου του κατωτέρω συγγράμματος και 

Α) Μακροοικονομική θεωρία τ. I. Νεοκλασ- 
σική θεωρία Απασχολήσεως Εισοδήματος 
και Τιμών 

Β) Αντί της λανθασμένης λέξης 

α) Ασκήσεις Μακροοικονομικής θεωρίας 

β) Νέες κατευθύνσεις στην Ευρωπαϊκή Ιστο¬ 
ριογραφία 

γ) Η Ιστορική Πορεία της Φιλελεύθερης Δημο¬ 
κρατίας 

δ) Ατομικισμός και Ιδιοκτησία 

- Η Πολιτική θεωρία του Πρώιμου Φιλε¬ 
λευθερισμού από τον ΗΟΒΒΕ5 ως των 
ΕΟΟΚΕ 


Από την τιμή των 1.300 δρχ. κατ’ αντίτυπο της αρχικής κοστολό¬ 
γησης στην τιμή των 1.400 δρχ. κατ’ αντίτυπο. 

τέλος ως προς την τιμή των κατωτέρω συγγραμμάτων: 

Από την τιμή των 1.000 δρχ. κατ’ αντίτυπο της αρχικής κοστολό¬ 
γησης στην τιμή των 1.800 δρχ. κατ’ αντίτυπο. 

Νεοελληνική στη σωστή Νεοκλασσική. 

Από την τιμή των 1.500 δρχ. κατ’ αντίτυπο της αρχικής κοστολό¬ 
γησης στην τιμή των 2.500 δρχ. κατ’ αντίτυπο. 

Από την τιμή των 1.600 δρχ. κατ’ αντίτυπο της αρχικής κοστολό¬ 
γησης στην τιμή των 1.700 δρχ. κατ’ αντίτυπο. 

Από την τιμή των-800 δρχ. κατ’ αντίτυπο της αρχικής κοστολόγη¬ 
σης στην τιμή των 900 δρχ. κατ’ αντίτυπο. 

Από την τιμή των 1.200 δρχ. κατ’ αντίτυπο της αρχικής κοστολό¬ 
γησης στην τιμή των 1.400 δρχ. κατ’ αντίτυπο. 


ε) Η Ελληνική Φιλοσοφία από το 1453 ως το 
1821 τ.Β' 

στ) Η Σοσιαλιστική Σκέψη στην Ελλάδα από το 
1875 ως το 1974 τ. Α’ 
ζ) Ο Δημόσιος Τομέας σε Κρίση 


η) Φιλοσοφία της Πολιτικής Οικονομίας 


5) Τη Β3/1872/14.4.1992 (ΦΕΚ 315/Β/12.5.1992) 

α) Κοινωνιολογία του Αθλητισμού 

β) Γενική Κοινωνιολογία 

Β) Συμπληρώνουμε τις κατωτέρω Υπουργικές 
Αποφάσεις, μόνο ως προς τα τμήματα δια¬ 
νομής των εξής συγγραμμάτων. 


Από την τιμή των 1.600 δρχ. κατ’ αντίτυπο της αρχικής κοστολό¬ 
γησης στην τιμή των 1.900 δρχ. κατ’ αντίτυπο. 

Από την τιμή των 1.600 δρχ. κατ’ αντίτυπο της αρχικής κοστολό¬ 
γησης στην τιμή των 1.700 δρχ. κατ’ οιντίτυπο. 

Από την τιμή των 800 δρχ. κατ’ αντίτυπο της αρχικής κοστολόγη¬ 
σης στην τιμή των 900 δρχ. κατ’ αντίτυπο. 

(Η τιμή των 1.300 δρχ. κατ’ οιντίτυπο που οιναγράφεται στο ΦΕΚ 
είναι τυπογραφικό λάθος και πρέπει να διορθωθεί από το Εθνικό Τυ¬ 
πογραφείο). 

Από την τιμή των 1.300 δρχ. κατ’ ιχντίτυπο της αρχικής κοστολό¬ 
γησης στην τιμή των 1.400 δρχ. κατ’ αντίτυπο. 

(Η τιμή των 800 δρχ. που αναγράφεται στο ΦΕΚ είναι τυπογρα¬ 
φικό λάθος και πρέπει να διορθωθεί από το Εθνικό Τυπογροιφείο). 

Από την τιμή των 5.800 δρχ. κατ’ οιντίτυπο της αρχικής κοστολό¬ 
γησης στην τιμή των 6.500 δρχ. κατ’ οιντίτυπο. 

Από την τιμή των 5.800 δρχ. κατ’ οιντίτυπο της αρχικής κοστολό¬ 
γησης στην τιμή των 6.500 δρχ. κατ’ αντίτυπο. 

Αχαδ. έτος 1990-91 


1) Τη Β3/1790/24.5.1991 (ΦΕΚ 483/Β/3.7.1991) 

Φορολογικό Δίκαιο 
Ειδικό, Τόμος Β' ημίτομος Α' 

2) Τη Β3/2296/2.7.1991 (ΦΕΚ 569/Β/25.7.1991) 

«Φορολογικό Δίκαιο Γενικόν» τόμος Α' ημί- 
τομος Α' 

2α) Τη Β3/318/25.1.1991 (ΦΕΚ 68/Β/14.2.1991) 

«Εισαγωγή στην Κοινωνιολογία» 

Αχαδ. έτος 1991-92 

3^ Τη Β3/84/13.1.1992 (ΦΕΚ 49/Β/30.1.1992) 

«Παιδαγωγική Αλληλεπίδραση Επικοινωνία 
και Κοινωνική Μάθηση στο Σχολείο. 

4) Τη Β3/192/20.2.1992 (ΦΕΚ 151/Β/10.3.1992) 

α) «Νεοελληνική Εκπαίδευση (1821-1985)». 

β) Οργάνωση της Διδασκαλίας και της Μά¬ 
θησης Γενικά - Διδακτική Μεθοδολογία 


Νομικό Δημ. Παν/μίου Θράκης. 

Νομικής Δημ. Παν/μίου Θράκης. 

Νομικής Αρ. Παν/μίου θεσ/νίκης. 

Παιδαγωγικό Νηπιαγωγών Παν/μίου Πατρών. 


1) Παιδαγωγικό Δημοτικής Εκπ/σης Παν/μίου Θεσσαλίας. 

2) Παιδαγωγικό Νηπιαγωγών Παν/μίου Θεσσαλίας. 

1) Οργάνωσης και Διοίκησης Επιχειρήσεων Παν/μίου Μακεδο¬ 
νίας 

2) Οικονομικών Επιστημών Παν/μίου Μακεδονίας. 


Φαρμακευτικό Αρ. Παν/μίου θεσ/νίκης. 


Οικονομικό Αρ. Παν/μίου θεσ/νίκης. 

Παιδαγωγικό Δημοτικής Εκπαίδευσης Παν/ 
μίου Αθηνών 

Παιδαγωγικό Νηπιαγωγών Παν/μίου Ιωαννί- 
νων 


5) Τη Β3/804/2.3.1992 (ΦΕΚ 218/Β/1.4.1992) 

1) Χημεία Τροφίμων με Στοιχεία Τεχνολο¬ 
γίας Τροφίμων - Μέρος Ιο Χημεία Τροφί¬ 
μων 

6) Τη Β3/171/14.4.1992 (ΦΕΚ 299/Β/5.5.1992) όπως τροποποιήθηκε (τιμή, τίτλος βιβλίου) στην παρούσα Υπουργική Απόφαση 

Μακροοικονομική θεωρία τ.Ι. Νεοκλασσική Οικονομικό Αρ. Παν/μίου θεσ/νίκης, 
θεωρία Απασχολήσεως Εισοδήματος και τι¬ 
μών 

7) Την προαναφερθείσα Β3/171/14.4.1992 (ΦΕΚ 299/Β/5.5.1992) 

«Ασκήσεις Μακροοικονομικής θεωρίας». 

8) Τη Β3/192/20.2.1992 (ΦΕΚ 151/Β/10.3.1992) 

α) Αναλυτικά Προγράμματα για μια Νέα 
Εποχή στην Εκπαίδευση 
β) Άγνωστες Πτυχές της Αρχαίας Ζωής 
και Αγωγής 

9) Τη Β3/7459/3.4.1992 (ΦΕΚ 298/Β/5.5.1992) μόνο ως προς την επωνυμία εκδοτικού οίκου 
του συγγράμματος «Ποινολογία» (σελ. 2877 μεταξύ των α/α 64 και 65) ως εξής: 

ΕΚΔΟΣΕΙΣ ΒΙΒΛΙΟΠΩΛΕΙΟ «ΠΑΝ. Η. ΣΑΚΚΟΤΛΑ» 

10) Τη Β3/84/13.1.1992 (ΦΕΚ 49/Β/30.1.1992) 

Συλλογή Νομοθεσίας Φορολογικού Δικαίου Νομικής Αρ. Παν/μίου θεσ/νίκης 
Πρώτος Τόμος 

11) Τη Β3/6620/29.11.1991 (ΦΕΚ 7/Β/14.1.1992), όπως διορθώθηκε στο ΦΕΚ 99/Β/92 

Παιδιατρική Διαγνωστική · 

12) Τη Β3/27/3.1.1992 (ΦΕΚ 44/Β/30.1.1992) 

Η Ψυχοπαθολογία του Πολιτικού 

13) Τη Β3/7208 π.ε,/27.1.1992 (ΦΕΚ 82/Β/12.2.1992) 

Γενική τοπολογία και Συναρτησιακή Ανάλυση 

14) Τη Β3/5291/18.10.1991 (ΦΕΚ 927/Β/11.11.1991) 

Εισαγωγή στη Γενική θεωρία της Σχετικό¬ 
τητας 

15) Τη Β3/171/14.4.1992 (ΦΕΚ 299/Β/5.5.1992) 

α) θέματα Κοινωνιολογίας της Παιδείας 
β) Οπτρονιχή τόμος I Οπτικοηλεκτρονικές 
Διατάξεις και ΙΆ8ΕΠ 

Αχαδ. έτος 1989-90 

16) Τη Β3/6676/18.12.1990 (ΦΕΚ 827/Β/28.12.1990) 

Ακτινολογία - Βιβλίο Πρώτο 

Γ) Τροποποιούμε τη Β3/3549/31.7.1991 (ΦΕΚ 671/Β/7.8.1991) Υπουργική απόφαση κοστολόγησης συγγραμάτων μόνο ως προς την επω¬ 
νυμία εκδοτικού οίκου (1990-91) ως εξής: 

ΕΚΔΟΣΕΙΣ Σ. ΠΑΤΑΚΗ ΑΝΩΝΥΜΗ ΕΚΔΟΤΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ 

Γ) Τροποποιούμε τη Β3/7459/3.4.1992 (ΦΕΚ 298/Β/5.5.1992)(σελ. 2877, α/α 66) Υπ. Απόφαση μόνο ως προς λέξη τίτλου συγγράμματος 
από τη λανθασμένη Ποινικής στη σωστή Πολιτικής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Ιουνίου 1992 
Με εντολή Υπουργού 
Ο Ειδικός Γραμματέας 
Γ. ΚΑΡΑΜΠΑΤΖΟΣ 


Ιατρικής Δημ. Παν/μίου Θράκης 

Πολιτικής Επιστήμης και Δημόσιας Διοίκησης Παν/μίου Αθηνών 
Μαθηματικό Παν/μίου Κρήτης 
Φυσικής Παν/μίου Ιωαννίνων 


Παιδαγωγικό Δημοτικής Εκπαίδευσης Παν/μίου Αθηνών 
Φυσικό Παν/μίου Αθηνών 


Ιατρικής Δημ. Παν/μίου Θράκης 

Αριθ. 8988 (4) 

Τροποποίηση ΟΕΤ Κοινότητας Ν. Ηραχλείτσας Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του άρθρου 12 του Ν.1188/81 όπως αντικαταατά- 
θηχαν με αυτές του άρθρου 26 του Ν.1832/1989. 

2. Τις όμοιες του Ν. 1586/1986 και του Π.Δ/τος 22/1990. 

3. Τις 53560/1986 και 27111/1987 εγκύκλιους του Υπουργείου 
Εσωτερικών. 

4. Την 40/89 απόφαση του Κοινοτικού Συμβουλίου Νέας Ηρακλεί- 
τσας που εγκρίθηκε με την 6093/3.4.1990 της Νομαρχίας (ΦΕΚ 
317/14.5.1990) με την οποία τροποποιήθηκε ο ΟΕΥ της Κοινότητας. 

5. Την 18/1992 απόφαση του Κοινοτικού Συμβουλίου Ν. Ηρακλεί- 
τσας με την οποία τροποποιείται ο ΟΕΥ της Κοινότητας. 

6. Τη σύμφωνη γνωμοδότηση του υπηρεσιακού Συμβουλίου Υπαλ¬ 
λήλων ΟΤΑ (άρθρο 14 του Ν. 1586/86) που διατυπώθηκε στο αριθ. 
3/1992 πρακτικό του (θέμα 9ο), αποφασίζουμε: 

Εγκρίνουμε την 18/1992 απόφαση του Κοινοτικού Συμβουλίου 
Νέας Ηραχλείτσας με την οποία τροποποιείται το άρθρο 1 και 2 του 
ΟΕΥ της Κοινότητας ο οποίος μετά την ανωτέρω τροποποίηση θα πα¬ 
ρουσιάζει την παρακάτω σύνθεση και διαβάθμιση θέσεων: 

Άρθρο 1 

ΚΑΤΗΓΟΡΙΑ ΔΕ 

α) Κλάδος ΔΕΙ Διοικητικός: τρεις (3) θέσεις υπαλλήλων με βαθμούς 
Γ.Α. 

β) Κλάδος ΔΕ29 οδηγών αυτοκινήτων: Δύο (2) θέσεις οδηγού με 
βαθμό Γ.Α. για την αποκομιδή των απορριμμάτων και λυμμάτων. 

Άρθρο 2 

α) κλάδος ΥΕ16: Μία (1) θέση υδρονομέα με βαθμούς Δ.Γ. 

β) Τρεις (3) θέσεις για τις υπηρεσίες καθαριότητας αποκομιδής 
απορριμμάτων λυμμάτων κ.λπ. με βαθμούς Δ.Γ. 

γ) Μία θέση υπαλλήλου εργάτη της υπηρεσίας κήπων και Δενδρο- 
στοιχειών με βαθμούς Δ.Γ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 28 Μαΐου 1992 

Ο Νομάρχης 
ΑΘ. ΠΑΡΤΑΛΗΣ 

- ♦- 

Αριθ. 8125 (5) 

Τροποποίηση συστατικής πράξης της Δημοτικής Επιχείρησης «Δημοτι¬ 
κής Αγοράς Καβάλας» Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του άρθρου 260 του Δημοτικού και Κοινοτικού Κώ¬ 
δικα (Π.Δ. 323/89). 

2. Την αριθ. 49560/29.7.1985 απόφαση του Υπουργού Εσωτερι¬ 
κών και Δημόσιας Τάξης που δημοσιεύθηκε στο ΦΕΚ 540/Β/ 
16.9.1985, περί συστάσεως Δημοτικής Επιχείρησης «Δημοτική Αγορά 
Καβάλας». 

3. Την αριθ. 7611/2.5.91 απόφασή μας, με την οποία τροποποιή¬ 
θηκε η ανωτέρω απόφαση. 

4. Την αριθ. 210/1992 απόφαση του Δημοτικού Συμβουλίου Καβά¬ 
λας, περί τροποποιήσεως της συστατικής πράξης της ανωτέρω επιχεί¬ 
ρησης. 

5. Το Π.Δ/γμα 250/1989, που δημοσιεύθηκε στο ΦΕΚ 118/ 
19.5.1989 (τ.Α') «μεταβίβαση αρμοδιοτήτων του Υπουργού Εσωτερι¬ 
κών στου Νομάρχες». 

6. Την από 4.5.1992 προσφυγή του Εμπορικού Συλλόγου Καβά¬ 
λας, της Ομοσπονδίας Επαγγελματιών και Βιοτεχνιών Καβάλας και 
του Ιωακείμ Λοϊζά, Εμπόρου, που πρωτοκολλήθηκε στην υπηρεσία μας 
στις 6.5.1992, με την οποία ζητείται η ακύρωση της παραπάνω από¬ 
φασης του Δημοτικού Συμβουλίου Καβάλας. 

7. Το από 4.5.1992 αποδεικτικό τοιχοκόλλησης της αριθ. 210/ 
1992 απόφασης του Δημοτικού Συμβουλίου Καβάλας, από το οποίο 
προκύπτει ότι η ανωτέρω προσφυγή ασκήθηκε εντός της πενθημέρου 
αποκλειστικής προθεσμίας όπως ορίζει το αρθ. 163 παρ. 2 του ΔΚΚ. 

8. Ολόκληρο τον σχετικό φάκελλο. 


Σκεφθέντες 

Επειδή, σύμφωνα με τις διατάξεις του άρθρου 163 παρ. 2 του ΔΚΚ 
επιτρέπεται σε κάθε ενδιαφερόμενο προσφυγή στον Νομάρχη κατ’ απο¬ 
φάσεων Δημοτικού ή Κοινοτικού Συμβουλίου, για παράβαση νόμου, 
εντός αποκλειστικής προθεσμίας πέντε (5) ημερών από της δημοσιεύ- 
σεώς της. 

Επειδή όπως προκύπτει από την σχετική αλληλογραφία η προσφυγή 
του Εμπορικού Συλλόγου Καβάλας, της Ομοσπονδίας Επαγγελματιών 
και Βιοτεχνών Καβάλας και του Ιωακείμ Λοϊζά, εμπόρου, ασκήθηκε 
εμπρόθεσμα (εντός πενθημέρου) είναι τυπικά δεκτή και εξεταστέα κατ’ 
ουσία. 

Επειδή σύμφωνα με τις διατάξεις του άρθρου 260 παρ. 5 του ΔΚΚ 
(Π.Δ. 323/89), η Δημοτική Επιχείρηση «Δημοτική Αγορά Καβάλας» 
λειτουργεί ως Νομικό Πρόσωπο Ιδιωτικού Δικαίου και διέπεται από τις 
αρχές της ιδιωτικής οικονομίας. 

Επειδή ο προσβαλλόμενος ισχυρισμός των προσφυγόντων, ότι η Επι¬ 
χείρηση Δημοτικής Αγοράς Καβάλας ιδρύθηκε για την ανέγερση κατα¬ 
στημάτων προς υποχρεωτική στέγαση των επαγγελματιών Καβάλας, 
δεν ευσταθεί, καθόσον αυτή ιδρύθηκε σύμφωνα με την αριθ. 49560/ 
29.7.85 κοινή απόφαση των Υπουργών Εσωτερικών και Δημοσίας Τά¬ 
ξης, ως Δημοτική Επιχείρηση με σκοπό την στέγαση επαγγελματιών 
που ενδεικτικά αναφέρονται και όχι ως Δημοτική Υπηρεσία (Δημοτικής 
Αγοράς), όπως προβλέπεται από το άρθρο 24 παρ. 1 εδ. ζ του Δ.Κ.Κ. 
Εξάλου η ως άνω αποκλειστική αρμοδιότητα (άρθρο 24 παρ. 1 του 
ΔΚΚ δεν είναι μεταβιβάσιμη). 

Επειδή ο προβαλλόμενος ισχυρισμός τους ότι ο Νομοθέτης δεν ηθέ- 
λησε την λειτουργία πολυκαταστημάτων στην Επιχείρηση Δημοτικής 
Αγοράς δεν ευσταθεί, καθόσον η απαρρίθμηση των κατηγοριών που θα 
στεγασθούν είναι ενδεικτική και όχι περιοριστική και η τυχόν τροποποί¬ 
ηση των όρων είναι δυνατή καθόσον σκοπός της επιχείρησης είναι η 
πραγματοποίηση εσόδων. Επιπρόσθετα, τα πολυκαταστήματα είναι μία 
σύγχρονη μορφή επιχείρησης η οποία αναπτύχθηκε τα τελευταία χρό¬ 
νια. 

Επειδή ο προβαλλόμενος ισχυρισμός τους ότι για τροποποίηση της 
συστατικής πράξης της Δημοτικής Επιχείρησης απαιτείται απόφαση 
του Υπουργού Εσωτερικών, η οποία δημοσιεύεται στην Εφημερίδα της 
Κυβερνήσεως, δεν ευσταθεί καθόσον η αρμοδιότητα του Υπουργού 
Εσωτερικών μεταβιβάσθηκε στους Νομάρχες με το Π.Δ. 250/89 
(ΦΕΚ 118/Α/1989). 

Επειδή ο προβαλλόμενος ισχυρισμός των προσφυγόντων, ότι η απαλ¬ 
λοτρίωση ακινήτων, που προβλέπεται από την συστατική πράξη, έγινε 
για την στέγαση των καταστημάτων που αναφέρονται σ’ αυτή, δεν ευ¬ 
σταθεί καθόσον η ως άνω απαρρίθμηση είναι ενδεικτική και η επιχεί¬ 
ρηση μπορεί να την διευρύνει, μέσα στα πλαίσια της ελεύθερης οικονο¬ 
μίας που λειτουργεί. 

Επειδή ο προβαλλόμενος ισχυρισμός τους ότι η εγκατάσταση πολυ¬ 
καταστημάτων μέσα στην Επιχείρηση της Δημοτικής Αγοράς, προ¬ 
σκρούει στις διατάξεις του Αναπτυξιακού Νόμου 1262/82 και του Ν. 
1360/82 δεν ευσταθεί, καθόσον από τις διατάξεις των άρθρων 2 παρ. 1 
του Ν.1262/82 και 9 παρ. 1 του Ν. 1360/83 προβλέπεται ρητώς η 
επιχορήγηση των Επιχειρήσεων των Οργανισμών Τοπικής Αυτοδιοίκη¬ 
σης, που λειτουργούν σύμφωνα με το άρθρο 260 του ΔΚΚ και όχι των 
ΟΤΑ, χωρίς να αναφέρεται πουθενά η απαγόρευση εγκατάστασης πολυ¬ 
καταστημάτων στα αναγειρόμενα από τις Επιχειρήσεις των ΟΤΑ κτίρια 
(σχετική εγκύκλιος του Υπουργείου Εθνικής Οικονομίας αριθ. 5538/ 

14.3.85) . 

Επειδή με την αριθ. 210/1992 απόφαση του Δημοτικού Συμβου¬ 
λίου Καβάλας τροποποιείται η παρ. 2 και 4 της συστατικής πράξης της 
Επιχείρησης ΔΗΜΟΤΙΚΗ ΑΓΟΡΑ ΚΑΒΑΛΑΣ, η οποία διέπεται από 
τους κανόνες της ιδιωτικής οικονομίας, αποφασίζουμε: 

1. Απορρίπτουμε την από 4.5.1992 προσφυγή των α) Εμπορικού 
Συλλόγου Καβάλας, β) Ομοσπονδίας Επαγγελματιών και Βιοτεχνών 
Καβάλας και γ) Λοϊζά Ιωακείμ, εμπόρου Καβάλας, κατά της αριθ. 
210/1992 απόφασης του Δημοτικού Συμβουλίου Καβάλας, για τους 
αναφερόμενους στο σκεπτικό μέρος της παρούσης ειδικότερους λόγους 
και 

2. Τροποποιούμε την αριθ. 49560/29.7.1985 (ΦΕΚ 540/τ.Β’/ 

16.9.85) απόφαση του Υπουργού Εσωτερικών και Δημοσίας Τάξης, με 
την οποία συστήθηκε η Δημοτική Επιχείρηση «Δημοτική Αγορά Καβά¬ 
λας» ως προς τις παραγράφους 2 και 4 ως εξής: 

2. «Σκοπός της Επιχείρησης είναι: 

α) Η στέγαση των κρεοπωλείων, ψαράδικων, μανάβικων και οποιοσ¬ 
δήποτε επαγγελματία, βιοτέχνη, εμπόρου, χονδρεμπόρου καθώς και 

πολυκαταστημάτων. Οι ανωτέρω κατηγορίες είναι ενδεικτικές και όχι 
περιοριστικές. 

β) Η κατασκευή βιοτεχνικής ζώνης - πάρκου, έργων υποδομής και 
παγίων εγκαταστάσεων για την στεγαστική αποκατάσταση οποιουδή- 
ποτε επαγγελματία. 

γ) Η δημιουργία χώρων στάθμευσης αυτοκινήτων «πάρκινγκ» και η 
εκμετάλλευσή τους. 

4. Η διάρκεια της επιχείρησης είναι αορίστου χρόνου. Το εδάφιο β' 
της παρ. 8 καταργείται και το εδάφιο γ' γίνεται εδάφιο β'. 

Κατά τα λοιπά εξακολουθεί να ισχύει η αριθ. 49560/85 απόφαση 
του Υπουργού Εσωτερικών και η αριθ .7611 /2.5.91 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 1 Ιουνίου 1992 

Ο Νομάρχης 

Α. ΠΑΡΤΑΛΗΣ 

-ψ- 

Αριθ. 8987 (6) 

Τροποποίηση Ο.Ε.Υ. Κοινότητας Κοκκινοχώματος Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του άρθρου 12 του Ν.1188/81 όπως αντικαταστά- 
θηκε με αυτές του αρ. 26 του Ν.1832/1989. 

2. Τις όμοιες του Ν. 1586/1986 και του Π.Δ/τος 22/1990. 

3. Τις 53560/86 και 27111/87 εγκυκλίους του Υπουργείου Εσω¬ 
τερικών. 

4. Την αρ. 79/87 απόφαση του Κοινοτικού Συμβουλίου Κοκκινοχώ¬ 
ματος με την οποία προσαρμόστηκε ο ΟΕΥ της Κοινότητας στις διατά¬ 
ξεις του Ν. 1586/86. 

5. Την 12/1992 απόφαση του Κοινοτικού Συμβουλίου Κοκκινοχώ¬ 
ματος με την οποία τροποποιείται ο ΟΕΥ της Κοινότητας. 

6. Την σύμφωνη γνωμοδότηση του Υπηρεσιακού Συμβουλίου Υπαλ¬ 
λήλων ΟΤΑ (άρθρο 14 του Ν. 1586/86) που διατυπώθηκε στο αριθ. 
3/1992 πρακτικό του (θέμα 8ο), αποφασίζουμε: 

Εγκρίνουμε την αρ. 12/92 απόφαση του Κοινοτικού Συμβουλίου 
Κοκκινοχώματος με την οποία τροποποιείται ο αρ. 1 του ΟΕΥ της Κοι¬ 
νότητας ο οποίος μετά την ανωτέρω τροποποίηση θα παρουσιάζει την 
παρακάτω σύνθεση και διαβάθμιση θέσεων: 

Άρθρο 1 

Η Υπηρεσία της Κοινότητας διαρθρώνεται ως εξής: 

Γραμματεία: 

Αυτή περιλαμβάνει τις παρακάτω θέσεις: 

1. Κατηγορία ΔΕ 

α. Κλάδος ΔΕΙ Διοικητικός. 

Δύο (2) θέσεις με βαθμούς Γ - Α. 

2. Κατηγορία ΥΕ 

α. Κλάδος ΥΕ16 Υδρονομέων 

Μία (1) θέση με βαθμούς Δ - Γ 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 28 Μαΐου 1992 

Ο Νομάρχης 
ΑΘ. ΠΑΡΤΑΑΗΣ 

-ψ- 

Αριθ. 7417 (7) 

Κατάρτιση - ψήφιση νέου Οργανισμού Εσωτερικής Υπηρεσίας της Κοι¬ 
νότητας Ξηροκαμπίου Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν. 1586/86 «Βαθμολογική διάρθρωση των θέ¬ 
σεων του Δημοσίου, Ν.Π.Δ.Δ. και Ο.Τ.Α. και άλλες διατάξεις». 

2. Τις δ/ξεις του Π.Δ/τος 37α/87 και 22/90. 

3. Τις δ/ξεις του άρθρου 12 του Ν.1188/81 «περί κυρώσεως του 
Κώδικα περί καταστάσεως του προσωπικού Ο.Τ.Α.». 

4. Την αριθ. 25/1992 απόφαση του Κ.Σ. της Κοινότητας Ξηροκα¬ 
μπίου που αφορούν την κατάρτιση και ψήφιση νέου Ο.Ε.Υ. της κοινότη¬ 
τας σύμφωνα με τις δ/ξεις του Ν.1586/86 και των Π.Δ/των 37α/87 
και 22/90. 


5. Την ομόφωνη γνωμοδότηση του Υπηρεσιακού Συμβουλίου του 
άρθρου 14 του Ν.1586/86 που διατυπώθηκε στο αριθ. 2/14.5.92 
πρακτικό (θέμα 5ο, γνωμοδότηση 11/92), αποφασίζουμε: 

Εγκρίνουμε την 25/1992 απόφαση του Κ.Σ. Ξηροκαμπίου που 
αφορά την κατάρτιση και ψήφιση νέου Ο.Ε.Υ. σύμφωνα με τις δ/ξεις 
του Ν. 1586/86 και των Π.Δ/των 37α/87 και 22/90, ώστε η διάρ¬ 
θρωση και διαβάθμιση των υπηρεσιών της κοινότητας να έχει ως εξής: 
Γραμματεία 

I. Μόνιμο Προσωπικό: 

Α. Κατηγορία ΠΕ 
1. Κλάδος ΠΕΙ Διοικητικός. 

α) Μία (1) προσωρινή (προσωποπαγής) θέση Γραμματέα με βαθμούς 
Γ-Α, η οποία όταν με οποιονδήποτε τρόπο κενωθεί καταργείται (άρθρα 
134, 135 Ν.1188/81 και αρθρ. 34 παρ. 10 Ν.1876/90). 

β) Μία (1) θέση Γραμματέα με βαθμούς Γ-Α. Η θέση αυτή είναι κενή 
και θα μπορεί να πληρωθεί μόνο όταν κενωθεί η ανωτέρω προσωρινή 
θέση ΠΕΙ. 

Β. Κατηγορία ΔΕ 

1. Κλάδος ΔΕΙ Διοικητικός 

Μία (1) θέση Γραμματέα με βαθμούς Γ-Α. 

2. Κλάδος ΔΕ14 Ελεγκτών Εσόδων - Εξόδων Ο.Τ.Α. 

Μία (1) θέση ελεγκτή εσόδων - εξόδων ΟΤΑ με βαθμούς Γ-Α. 

3. Κλάδος ΔΕ 15 Εισπρακτόρων. 

Μία (1) θέση εισπράκτορα εσόδων Ο.Τ.Α. με βαθμούς Γ-Α. 

Γ. Κατηγορία Υ.Ε. 

I. Κλάδος ΥΕ1 Κλητήρων - Θυρωρών - Γενικών Καθηκόντων 
Μία (1) θέση Κλητήρα - θυρωρού - Γενικών Καθηκόντων με βαθ¬ 
μούς Δ-Γ. 

II. Προσωπικό με σχέση εργασίας Ι.Δ. αορίστου χρόνου μερικής απα¬ 
σχόλησης (Ν.1476/1984). 

Κλάδος Βοηθητικού Προσωπικού. 

Μία (1) θέση ωρομίσθιου εργάτη καθαριότητας των κοινοχρήστων 
χώρων της κοινότητας με απασχόληση τεσσάρων (4) ωρών ημερησίως 
(εκτός Σαββάτου και Κυριακής). Η θέση αυτή είναι προσωρινή (πρόσω-, 
παγής) και καταργείται όταν με οποιονδήποτε τρόπο κενωθεί. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 2 Ιουνίου 1992 

Ο Νομάρχης 
ΦΩΤΙΟΣ ΦΑΛΙΑΓΚΑΣ 

-♦- 

Αριθ. 7419 (8) 

Προσαρμογή του Οργανισμού Εσωτερικής Υπηρεσίας της Κοινότητας 
Έλους Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν. 1586/86 «Βαθμολογική διάρθρωση των θέ¬ 
σεων του Δημοσίου, Ν.Π.Δ.Δ. και Ο.Τ.Α. και άλλες διατάξεις». 

2. Τις δ/ξεις του Π.Δ/τος 37α/87 και 22/90. 

3. Τις δ/ξεις του άρθρου 12 του Ν.1188/81 «περί κυρώσεως του 
Κώδικα περί καταστάσεως του προσωπικού Ο.Τ.Α.». 

4. Την αριθ. 13/92 απόφαση του Κ.Σ. της Κοινότητας Έλους που 
αφορούν την προσαρμογή του Ο.Ε.Υ. της κοινότητας στις διατάξεις του 
Ν. 1586/86 και των Π. Δ/των 37α/87 και 22/90. 

5. Την ομόφωνη γνωμοδότηση του Υπηρεσιακού Συμβουλίου του 
άρθρου 14 του Ν.1586/86 που διατυπώθηκε στο αριθ. 2/14.5.92 
πρακτικό (θέμα 3ο, γνωμοδότηση 9/92), αποφασίζουμε: 

Εγκρίνουμε την 13/92 απόφαση του Κ.Σ. Έλους που αφορά την 
προσαρμογή στις δ/ξεις του Ν, 1586/86 και των Π. Δ/των 37α/87 
και 22/90 του Ο.Ε.Υ. της Κοιν/τας αυτής ώστε η διάρθρωση και δια- 
βάθμιση των υπηρεσιών της Κοινότητας να έχει ως εξής: 

Γ ραμματεία 

Α. Κατηγορία ΔΕ 

1. Κλάδος ΔΕΙ Διοικητικός 

Μία (1) θέση γραμματέα με βαθμούς Γ-Α. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 2 Ιουνίου 1992 

Ο Νομάρχης 
ΦΩΤΙΟΣ ΦΑΛΙΑΓΚΑΣ 

Αριθ. 12662 (9) 

Τροποποίηση απόφασης σύστασης της Κοινοτικής Επιχείρησης «Κοινο¬ 
τικό Κάμπιγκ Στομίου» Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 260 του Π.Δ. 323/1989. 

2. Τις διατάξεις του Π.Δ. 250/1989 «περί μεταβιβάσεως αρμοδιο¬ 
τήτων στους Νομάρχες». 

3. Την 22886/31.7.1987 απόφαση του Υπουργού Εσωτερικών με 
την οποία συστάθηκε η Κοινοτική Επιχείρηση «Κοινοτικό Κάμπιγκ 
Στομίου» όπως τροποποιήθηκε μεταγενέστερα με απόφασή μας. 

4. Την 23/1992 απόφαση του Κοινοτικού Συμβουλίου Στομίου με 
την οποία αυξάνεται στο ποσό των 11.220.000 δρχ. το μετοχικό κεφά¬ 
λαιο της ανωτέρω επιχείρησης, αποφασίζουμε: 

Τροποποιούμε την παρ. 7 της αριθ. 22886/31.7.1987 απόφασης 
του Υπουργού Εσωτερικών περί συστάσεως Κοινοτικής Επιχείρησης 
«Κοινοτικό Κάμπιγκ Στομίου» και ορίζουμε ότι στο εξής η «Κοινότητα 
Στομίου διαθέτει στην επιχείρηση χρηματικό ποσό ίσον με 11.220.000 
δρχ. ως αρχικό κεφάλαιο της Επιχείρησης για την κάλυψη της ιδίας 
συμμετοχής στο συνολικό κόστος πραγματοποίησης της επένδυσης για 
δημιουργία Κάμπιγκ». 

Κατά τα λοιπά ισχύει η ανωτέρω απόφαση όπως μεταγενέστερα τρο¬ 
ποποιήθηκε με την 20572/5.10.1989 απόφασή μας: 

Η παρούσα να δημοσιευθεί στην Εφημερίδα της Κυβερνήσεως. 

Λάρισα, 4 Ιουνίου 1992 

Ο Νομάρχης κ.α.α. 

Ο Διευθυντής Εσωτερικών 
ΔΗΜΗΤΡΙΟΣ ΚΑΛΑΦΑΤΑΚΗΣ 

-♦- 

Αριθ. 4828 (10) 

Ψήφιση ΟΕΥ Δήμου Νέας Μάλας Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 

Έχοντας υπόψη: 

1. Τις διατάξεις του άρθρου 26 του Ν.1832/1989. 

2. Τις διατάξεις των άρθρων 1-4 του Ν. 1586/86. 

3. Τις διατάξεις των Π.Δ. 37α/87 και 22/90. 

4. Την αριθ. 53560/59/6.8.86 γενική διαταγή του ΥΠ.ΕΣ αναφο¬ 
ρικά με τη ψήφιση ΟΕΥ των ΟΤΑ. 

5. Τις διατάξεις του άρθρου 317 του Ν.1188/81. 

6. Την αριθ. 71103/29.11.89 εγκύκλιο του ΥΠ.ΕΣ. 

7. Το Π.Δ. 433/89 με το οποίο συνενώθηκαν οι Κοινότητες Μαλών, 
Μεταξοχωρίου, Χριστού σε δήμο με την ονομασία Δήμος Νέας Μάλας. 

8. Την αριθ. 92/1991 απόφαση του Δημοτικού Συμ/λίου Νέας Μά¬ 
λας αναφορικά με την ψήφιση του ΟΕΥ του Δήμου. 

9. Την αριθ. 67/199Ϊ σύμφωνη γνωμοδότηση του Υπηρεσιακού 
Συμβουλίου του άρθρ. 14 παρ. 9 του Ν. 1586/86 που διατυπώθηκε 
στο αριθ. 7/1991 πρακτικό του και 

10. Όλο το σχετικό φάκελλο, αποφασίζουμε: 

Εγκρίνουμε τον ΟΕΥ του Δήμου Νέας Μάλας ο οποίος ψηφίσθηκε με 
την αριθ. 92/1991 απόφαση του Δ.Σ. Νέας Μάλας ο οποίος παρουσιά¬ 
ζει την παρακάτω διάρθρωση: 

Άρθρο 1 

Η υπηρεσία του Δήμου συγκροτείται από Διοικητική και Οικονομική 
Υπηρεσία. 

Άρθρο 2 

Διάρθρωση - Διαβάθμιση των θέσεων. 

Οι θέσεις του προσωπικού του Δήμου διαρθρώνονται και διαβαθμίζο¬ 
νται ως εξής: 

ΜΟΝΙΜΟ ΠΡΟΣΩΠΙΚΟ 

α) Τρεις (3) θέσεις διοικητικών του κλάδου ΔΕΙ Διοικ/κού με βαθμό 
Γ-Α. 

Μία (1) θέση Εισπράκτορα ΟΤΑ κλάδου ΔΕ 15 Διοικητικού με 
βαθμό Γ-Α. 

Άρθρο 3 

Για το διορισμό, τα καθήκοντα, τους περιορισμούς, το χρόνο εργα¬ 
σίας, την αστική ευθύνη, τα δικαιώματα, τις άδειες, τις μεταβολές υπη¬ 


ρεσιακής κατάστασης, το προβάδισμα, τις ποινές, τη λύση της υπαλλη¬ 
λικής σχέσης, την ιατροφαρμακευτική και νοσοκομειακή περίθαλψη, τα 
έξοδα κηδείας των μονίμων υπαλλήλων που προβλέπονται από τον ορ¬ 
γανισμό, ρυθμίζονται από τις διατάξεις του Ν. 1188/1981 και των 
διαταγμάτων που εκδίδονται σε εκτέλεση του νόμου αυτού. 

Άρθρο 4 

Αρμοδιότητες και αντικείμενα της υπηρεσίας 
Στην αρμοδιότητα της διοικητικής - οικονομικής υπηρεσίας ανήκουν: 
α. Η μέριμνα για την τήρηση του βιβλίου επίπλων και σκευών και η 
διαφύλαξη αυτού. 

β. Η μέριμνα για την τήρηση και φύλαξη των προβλεπομένων από 
τον Νόμο βιβλίων της διοικητικής υπηρεσίας του Δήμου, των φακέλλων 
του αρχείου και της σφραγίδας του Δήμου. 

γ. Η παραλαβή, αποσφράγιση, χαρακτηρισμός, πρωτοκόλληση, αρ¬ 
χειοθέτηση όλης της αλληλογραφίας του Δήμου πλην της απορρήτου, 
αφού προηγουμένως τεθεί υπόψη του Δημάρχου χωρίς καθυστέρηση 
και γίνουν οι δέουσες ενέργειες. 

δ. Η τήρηση των πρακτικών συνεδριάσεων του Συμβουλίου, η μέρι¬ 
μνα για την υπογραφή τους και η φροντίδα έκδοσης αντιγράφων αυτών. 

ε. Η μονογραφή όλων των σχεδίων των προς υπογραφή εγγράφων 
και η προσυπογραφή όλων των εγγράφων, πιστοποιητικών και πινάκων 
που προβλέπουν οι ισχύουσες διατάξεις. 

στ. Η επιμέλεια του προγράμματος τέλεσης των δημοσίων δημοτι¬ 
κών εορτών και δεξιώσεων. Η φροντίδα για τη λειτουργία των υπηρε¬ 
σιών του Δήμου, ύδρευσης, φωτισμού, άρδευσης, καθαριότητας, νεκρο¬ 
ταφείου, καθώς και κάθε άλλης υπηρεσίας που θα δημιουργηθεί στο 
μέλλον. Τήρηση και φύλαξη των μητρώων αρρένων. Δημοτολογίων και 
Ληξιαρχικών Βιβλίων. Τη διεξαγωγή κάθε υπηρεσίας, που απορρέει 
από την ενάσκηση αρμοδιοτήτων που ανατίθενται στο Δήμο από νό¬ 
μους, διατάγματα κ.λπ. 

ζ. Η κατάρτιση σε συνεργασία με τη Δημαρχιακή Επιτροπή του σχε¬ 
δίου του προϋπολογισμού του Δήμου, η σύνταξη και συνυπογραφή με το 
Δήμαρχο των βεβαιωτικών καταλόγων επιβολής βεβαιώσεως και ει- 
σπράξεως των εσόδων γενικά, η διεξαγωγή της λογιστικής υπηρεσίας 
του Δήμου. 

Η ενημέρωση του Δημάρχου για την πορεία των Οικονομικών του 
Δήμου και η προσυπογραφή με το Δήμαρχο, των χρηματικών ενταλμά¬ 
των. 

Άρθρο 5 

Αρμοδιότητες Εισπράκτορα 

Στην αρμοδιότητα του Εισπράκτορα ανήκει η είσπραξη των εσόδων 
του Δήμου Νέας Μάλας και ΟΤΑ της επαρχίας Ιεράπετρας. 

Άρθρο 6 

Του προσωπικού προΐσταται ο Δήμαρχος, το οποίο εκτελεί όλα τα 
καθήκοντα και τις υποχρεώσεις που απορρέουν από την ισχύουσα περί 
δήμων και κοινοτήτων νομοθεσία και τις σχετικές εγκυκλίους και δια¬ 
ταγές της Νομαρχίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άγιος Νικόλαός, 25 Μαΐου 1992 
Ο Νομάρχης 

ΚΩΣΤΗΣ ΧΑΤΖΗΔΑΚΗΣ 
-♦- 

Αριθ. 3146 (11) 

Σύσταση ίδιου Νομικού Προσώπου στην Κοινότητα Νέας Κορώνης Ν. 
Μεσσηνίας με την επωνυμία «Σχολική Επιτροπή Δημοτικού Σχο¬ 
λείου Κοινότητας Νέας Κορώνης». 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις: (α) των παρ. 8-15 του άρθρου 5 του Ν. 1894/ 
1990 (ΦΕΚ 110/Α/27.8.90) «Για την Ακαδημία Αθηνών και άλλες 
εκπαιδευτικές διατάξεις» και (β) του άρθρου 187 του Δημοτικού και 
Κοινοτικού Κώδικα (Π.Δ. 323/1989). 

2. Την 28/91 απόφαση του Κοινοτικού Συμβουλίου Νέας Κορώνης 
του Νομού Μεσσηνίας, για τη σύσταση Σχολικής Επιτροπής, αποφασί¬ 
ζουμε: 

1. Συνιστούμε στην Κοινότητα Νέας Κορώνης του Νομού Μεσσηνίας 
ίδιο Νομικό Πρόσωπο με την επωνυμία «Σχολική Επιτροπή Δημοτικού 

Σχολείου Νέας Κορώνης». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, καθαριότητας, θέρμανσης, φωτισμού, ύδρευσης, 
τηλεφώνου, αποχέτευσης, αγοράς αναλωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες Διευθύνσεις, Πρωτοβάθμιας και 
Δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 5/μελές Διοικητικό Συμβού¬ 
λιο αποτελούμενο από: 

α. Τον εκάστοτε Πρόεδρο της Κοινότητας, ως Πρόεδρο, 
β. Δύο (2) Κοινοτικούς Συμβούλους, 
γ. Τον εκάστοτε Δ/ντή του Δημοτικού Σχολείου, 
δ. Τον εκάστοτε εκπρόσωπο του Συλλόγου Γονέων και Κηδεμόνων 
του Δημοτικού Σχολείου. 

Τα μέλη με στοιχεία β-δ ορίζονται από το Κοινοτικό Συμβούλιο. 

4. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας Κοινοτικής περιόδου. 

■Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

Το Διοικητικό Συμβούλιο εκλέγει τον οιντιπρόεδρο και τον γραμμα¬ 
τέα. 

5. Πόροι του Νομικού Προσώπου είναι: 

α) Ετήσια επιχορήγηση της Κοινότητας Νέας Κορώνης, 
β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών και 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικ. Συμβουλίου και όταν αυτός 
απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 29 Μαΐου 1992 
Ο Νομάρχης 

ΝΙΚ. ΠΑΠΑΔΟΠΟΥΛΟΣ 

-ψ- 

Αριθ. 13599 (12) 

Σύσταση ίδιου Νομικού Προσώπου στην Κοινότητα Ψαριού Ν. Μεσση¬ 
νίας με την επωνυμία «Σχολική Επιτροπή Δημοτικού Σχολείου Κοι¬ 
νότητας Ψαριού». 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις: (α) των παρ. 8-15 του άρθρου 5 του Ν. 1894/ 
1990 (ΦΕΚ 110/Α/27.8.90) «Για την Ακαδημία Αθηνών και άλλες 
εκπαιδευτικές διατάξεις» και (β) του άρθρου 187 του Δημοτικού και 
Κοινοτικού Κώδικα (Π.Δ. 323/1989). 

2. Την 8/92 απόφαση του Κοινοτικού Συμβουλίου Ψαριού του Νο¬ 
μού Μεσσηνίας, για τη σύσταση Σχολικής Επιτροπής, αποφασί¬ 
ζουμε: 

ί. Συνιστούμε στην Κοινότητα Ψαριού του Νομού Μεσσηνίας ίδιο 
Νομικό Πρόσωπο με την επωνυμία «Σχολική Επιτροπή Δημοτικού 
Σχολείου Ψαριού». 

2. Σκοπός του Νομικού αυτού Προσώπου είναι: 
α) Η διαχείριση των πιστώσεων που διατίθενται για την κάλυψη των 
δαπανών λειτουργίας, καθαριότητας, θέρμανσης, φωτισμού, ύδρευσης, 
τηλεφώνου, αποχέτευσης, αγοράς αναλωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και του κάθε είδους εξοπλισμού τους. 

δ) Η εισήγηση προς τις (αντίστοιχες Διευθύνσεις, Πρωτοβάθμιας και 


Δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 5/μελές Διοικητικό Συμβού¬ 
λιο αποτελούμενο από: 

α. Τον εκάστοτε Πρόεδρο της Κοινότητας, ως Πρόεδρο. 

β. Δύο (2) Κοινοτικούς Συμβούλους. 

γ. Τον εκάστοτε Δ/ντή του Δημοτικού Σχολείου. 

δ. Τον εκάστοτε εκπρόσωπο του Συλλόγου Γονέων και Κηδεμόνων 
του Δημοτικού Σχολείου. 

Τα μέλη με στοιχεία β-δ ορίζονται από το Κοινοτικό Συμβούλιο. 

4. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας Κοινοτικής περιόδου. 

Η θητεία των μελών του Διοικητικού Συμβουλίου ακολουθεί την Κοι¬ 
νοτική περίοδο. 

Το Διοικ. Συμβούλιο εκλέγει τον αντιπρόεδρο και τον γραμματέα. 

5. Πόροι του Νομικού Προσώπου είναι: 

α) Ετήσια επιχορήγηση της Κοινότητας Ψαριού. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών και 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικ. Συμβουλίου και όταν αυτός 
απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 29 Μαΐου 1992 
Ο Νομάρχης 

ΝΙΚ. ΠΑΠΑΔΟΠΟΥΛΟΣ 

-♦- 

Αριθ. ΓΣ/4546 (13) 

Τροποποίηση της ΓΣ/3372/16.6.1987 απόφασης του Νομάρχη 
Ρεθύμνης. 

Ο ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1. Τις διατάξεις των παραγρ. 5 και 6 του άρθρου 52 του Κ.Ο.Κ., 
όπως αυτό αντικαταστάθηκε με τις διατάξεις του άρθρου 8 του Ν. 
1350/83 «Υποχρεωτικός Τεχνικός Έλεγχος των Οδικών Οχημάτων 
και άλλες διατάξεις». 

2. Την απόφαση του Νομάρχη Ρεθύμνης με αριθμό πρωτοκόλλου 
ΓΣ/3372/16.6.1987 (ΦΕΚ 388 τ.Β·/27.7.87) «Περιορισμός Κυ¬ 
κλοφορίας Οχημάτων στη παλιά πόλη του Ρεθύμνου». 

3. Την από 25.5.1992 γνωμοδότηση της Συντονιστικής Επιτροπής 
Κυκλοφορίας Νομού Ρεθύμνης με την οποία έγινε αποδεκτή η με αριθμό 
271/92 ομόφωνη απόφαση του Δημοτικού Συμβουλίου Ρεθύμνης. 

4. Τους λόγους γενικοτέρου δημοσίου συμφέροντος για το περιορισμό 
της κυκλοφορίας οχημάτων στην παλιά πόλη του Ρεθύμνου, αποφασί¬ 
ζουμε: 

Μετά την παραγρ. 2 της αριθ. ΓΣ/3372/16.6.87 (ΦΕΚ 388 τ.Β’/ 
27.7.87) απόφασης του Νομάρχη Ρεθύμνης προστίθεται νέα παράγρα¬ 
φος 3 που έχει ως εξής: 

«3. Ειδικά για τα οχήματα που αναφέρονται στις περιπτ. β', γ’, και δ’ 
της παρ. 2 της απόφασης αυτής απαγορεύεται η κυκλοφορία στις οδούς 
Ραδαμάνθους, Μεσσολογγίου, Παλαιολόγου και Επιμενίδου της παλιάς 
πόλης του Ρεθύμνου κατά τις ώρες από 19.00" μέχρι και 23.30" κατά 
το διάστημα του έτους που καθορίζεται από την παραγρ. 1 της ίδιας 
απόφασης». 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρέθυμνο, 1 Ιουνίου 1992 
Ο Νομάρχης 

ΠΑΝΑΓΙΩΤΗΣ ΚΛΑΔΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ 6Η 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 




ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

» » 

» 

Β 

» 

23.000 

Υ) 

» » 

» 

Γ 

» 

7.000 

δ) 

» » 

» 

Δ' 

» 

22.000 

ε) 

» » 

» 

Αναπτυξιακών Πράξεων 

» 

15.000 

στ) 

» » 

» 

Ν.Π.Δ.Δ. 

» 

7.000 

ζ) 

» » 

» 

ΠΑΡΑΡΤΗΜΑ 

» 

4.000 

η) 

» » 

» 

Δελτ. Εμπ,& Βιομ. Ιδ. 

» 

7.000 

θ) 

» » 

» 

Αν. Ειδικού Δικαστηρίου 

» 

2.000 

Ο 

» » 

» 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















